钦定古今图书集成/明伦汇编/闺媛典/第088卷 > 曹宪辂妻周氏
## 钦定古今图书集成/明伦汇编/闺媛典/第088卷 > 曹宪辂妻周氏

按《苏州府志》：“周氏，吴县东洞庭人。年十九，适曹宪辂。
家贫，𦈞织自给。越二载，辂疾危，语其兄曰：‘妇也贤，我
负之，当善为遣，勿误少年也’。周闻曰：‘是何言！我不欲
先死，恐伤君心耳。夫没，周从容为夫沐尸易衣，并易
己衣，周身密缝之，即自缢于侧。翌日，兄来叩门，寂不
闻声，破扉入，则二尸在焉，哭吊者盈户’。”